PROJEKTO „PREVENCINIŲ PROGRAMŲ VYKDYMO, KOKYBĖS UŽTIKRINIMO IR KOKYBĖS KONTROLĖS ESPBI IS POSISTEMĖS KŪRIMAS“ VIEŠINIMO PIRKIMO
TECHNINĖ SPECIFIKACIJA

1. BENDRA INFORMACIJA

0. Pirkimo objektas – projekto „Prevencinių programų vykdymo, kokybės užtikrinimo ir kokybės kontrolės ESPBI IS posistemės kūrimas“ (toliau – Projektas) viešinimo plano parengimas ir jo įgyvendinimas.
0. [bookmark: _Hlk140063827]Tikslinė auditorija – Lietuvos gyventojai,  drausti privalomuoju sveikatos draudimu , kurių  amžius 25 – 74 m. (imtinai) ir kurie patenka į prevencinių programų tikslines grupes. 
0. [bookmark: _Hlk136870201] Pirkimo tikslas – didinti visuomenės informuotumą apie Lietuvoje vykdomas penkių ligų prevencijos programas, kurių išlaidas Valstybinė ligonių kasa prie Sveikatos apsaugos ministerijos (toliau – Ligonių kasa) kompensuoja Privalomojo sveikatos draudimo fondo (toliau – PSDF) lėšomis.
0.  Situacijos apžvalga:
3. Prevencinės sveikatos programos – galimybė sumažinti sergamumą ir mirtingumą, nes atlikus diagnostinius tyrimus būtinas gydymas gali būti pradėtas nedelsiant. 
3. Šiuo metu Lietuvoje vykdomos penkios ligų prevencijos programos, kurių išlaidas ligonių kasos kompensuoja iš PSDF (plačiau Ligų prevencijos programos - Valstybinė ligonių kasa prie Sveikatos apsaugos ministerijos).
3. Prevencijos programos yra skirtos nustatyto amžiaus pacientams.
3. Gimdos kaklelio vėžio ankstyvosios diagnostikos programa – 25-34 m. (imtinai) moterims kartą per 3 metus atliekamas gimdos kaklelio citologinio tepinėlio tyrimas. 35-59 m. (imtinai) moterims kartą per 5 metus atliekamas gimdos kaklelio aukštos rizikos žmogaus papilomos viruso tyrimas (AR ŽPV) ir gimdos kaklelio citologinio tepinėlio ištyrimas skystoje terpėje  (jei AR ŽVP tyrimas teigiamas). Gavus tepinėlių rezultatus gali būti atliekama biopsija, leidžianti objektyviai patvirtinti arba paneigti ligos diagnozę.
3. Atrankinės mamografinės patikros dėl krūties vėžio finansavimo programa – kartą per 2 metus moterims 45-74 m. (imtinai) atliekamas mamografinis tyrimas. Gavus šeimos gydytojo siuntimą atlikti mamografinį tyrimą, galima iš anksto užsiregistruoti (atvykus arba telefonu) mamografijos įrenginį turinčioje sveikatos priežiūros įstaigoje, sudariusioje sutartį su Ligonių kasa. Tyrimo rezultatus praneša šeimos gydytojas, gavęs juos iš mamogramas vertinančios įstaigos.
3. Storosios žarnos vėžio ankstyvosios diagnostikos finansavimo programa – vyrams ir moterims 50-74 m. (imtinai) kartą per 2 metus atliekamas slapto kraujavimo testas. Jei testo atsakymas neigiamas – pacientas sveikas, jei atsakymas teigiamas – šeimos gydytojas išduos siuntimą pas gydytoją specialistą. Kolonoskopija ir, prireikus, biopsija leidžia objektyviai patvirtinti arba paneigti storosios žarnos vėžio diagnozę. 
3. Priešinės liaukos vėžio ankstyvosios diagnostikos finansavimo programa –  vyrams 50-69 m. (imtinai) ir vyrams nuo 45 metų, jei jų tėvai ar broliai sirgo priešinės liaukos vėžiu, periodiškai atliekamas kraujo tyrimas, parodantis prostatos specifinio antigeno (PSA) koncentraciją kraujyje. Jei PSA kiekis viršija normą, šeimos gydytojas išduoda siuntimą konsultuotis pas urologą, o šis prireikus atlieka priešinės liaukos MRT tyrimą ir biopsiją. 
3. Asmenų, priskirtinų  širdies ir kraujagyslių ligų didelės rizikos grupei, atrankos ir prevencijos priemonių finansavimo programa – vyrams ir moterims 40-60 m. (imtinai) periodiškai šeimos gydytojas nustato Širdies ir kraujagyslių ligų rizikos grupę ir, jei reikia, sudaro individualų širdies ir kraujagyslių ligų prevencijos planą. Jei gydytojas nustato, kad širdies ir kraujagyslių ligų rizika yra labai didelė, siunčia pacientą pas gydytoją kardiologą išsamiau ištirti, prireikus – skiria gydymą. Svarbu žinoti, kad periodiškai nemokamai gali būti nustatoma gliukozės, cholesterolio, trigliceridų koncentracija kraujyje, atliekama elektrokardiograma ir kiti tyrimai, padedantys nustatyti, kokiai širdies ir kraujagyslių ligų rizikos grupei pacientas turėtų būti priskirtas.
3. Vadovaujantis Nacionalinės vėžio profilaktikos ir kontrolės 2014–2025 metų programa, nuo 2023 m. lapkričio 1 d. Lietuvoje vykdoma bandomoji veikla (pilotinis projektas), kuomet Rytų regiono onkologinių ligų ankstyvosios diagnostikos programų koordinavimo centras (VšĮ Vilniaus universiteto ligoninė Santaros klinikos) ir Vidurio ir vakarų regiono onkologinių ligų ankstyvosios diagnostikos programų koordinavimo centras (Lietuvos sveikatos mokslų universiteto ligoninė Kauno klinikos) organizuotai, centralizuotu būdu turi pakviesti, naudojant Išankstinę pacientų registracijos informacinę sistemą (toliau – IPR IS), atitinkamą skaičių tikslinei populiacijai priklausančių asmenų, sudalyvauti Gimdos kaklelio vėžio prevencinėje programoje, Krūties vėžio prevencinėje programoje ir Storosios žarnos vėžio prevencinėje programoje. 
3. Įgyvendinamas projektas „Prevencinių programų vykdymo, kokybės užtikrinimo ir kokybės kontrolės ESPBI IS posistemės kūrimas“, kurio tikslas pagerinti prevencinių programų pasiekiamumą, koordinavimą ir stebėseną, sukuriant nacionaliniu mastu veikiančią prevencinių programų vykdymo, koordinavimo ir stebėsenos informacinę sistemą (daugiau informacijos Prevencijos programų koordinavimo sistema - Lietuvos Respublikos sveikatos apsaugos ministerija)

1. PASLAUGOS CHARAKTERISTIKA

1.  Paslaugos teikėjas (toliau – Teikėjas) turi: 
0. parengti viešinimo kampanijos planą, skirtą didinti visuomenės informuotumą apie Lietuvoje vykdomas prevencijos programas; 
0. įgyvendinti parengtą planą, skirtą informuoti tikslinę auditoriją apie prevencines programas ir jų naudą bei viešinti Projekto rezultatus, kurie tiesiogiai prisideda prie programų vykdymo, kokybės užtikrinimo ir kontrolės; 
0. užtikrinti tinkamą kampanijos administravimą, įskaitant kampanijos vykdymo koordinavimą ir priežiūrą; medijų planavimą ir komunikacijos priemonių taikymą; pasiektų rezultatų stebėseną ir ataskaitų teikimą užsakovui. Visos paslaugos turi atitikti pirkimo tikslus. 
1.  Į paslaugų kainą turi būti įskaičiuoti visi mokesčiai ir visos Teikėjo išlaidos, susijusios su šių paslaugų teikimu. Kaina neturi viršyti 60 500 Eur (su PVM).
1.  Paslaugų teikimo vieta – Lietuvos Respublika.
1.  Paslaugų teikimo terminas – paslaugos turi būti suteiktos ne vėliau kaip iki 2026 m. balandžio 30 dienos.
1.  Teikėjas per 5 darbo dienas nuo sutarties įsigaliojimo organizuoja susitikimą su Perkančiąja organizacija, kurio metu aptariamas Teikėjo parengtas veiksmų planas. Veiksmų planas patvirtinamas bendru šalių sutarimu per 7 darbo dienas po šio susitikimo. Sutarties įgyvendinimo laikotarpiu turi įvykti ne mažiau kaip 5 Teikėjo ir Perkančiosios organizacijos darbiniai susitikimai, kuriuose iš Teikėjo pusės turi dalyvauti projektų vadovas ir kūrybos vadovas.
1.  Teikėjas parengia viešinimo (komunikacijos) planą, pagrįstą tiksline auditorija, komunikacijos tikslais ir numatytu biudžetu, apibrėždamas pagrindines žinutes, kanalus, priemones, jų intensyvumą bei siekiamus rodiklius. 
1.   Paslaugų teikėjas, sutarties vykdymo metu, savo pasiūlyme turi pateikti šią informaciją:
6. siūlomą idėjos koncepciją, jos aprašymą, kuriame būtų nurodytos kokios veiklos / priemonės turėtų būti įgyvendintos, pagrindžiant jų pasirinkimą, atsižvelgiant į tikslines auditorijas ir kampanijos tikslus, bei įvardinti rezultatai, kuriuos bus siekiama pasiekti;
6. kampanijos koncepcija turi apimti: kertines komunikacines žinutes, šūkį ir toną, vizualinius, kūrybinius ir techninius sprendimus, jų pritaikomumą parinktoms komunikacinėms kampanijos priemonėms ir tikslinei auditorijai;
6. vizualinės komunikacijos priemonių ir sprendimų koncepciją, kurioje pateiktas priemonių aprašymas; jų paveikumo, emocinio įtraukimo pagrindimas. Pasiūlytas vizualinės produkcijos transliacijoms kanalas/-ai ir pasirinkimo pagrindimas, atsižvelgiant į tikslines auditorijas;
6. kartu su vizualine komunikacijos kampanijos koncepcija pateikiamos šios papildomos komunikacijos priemonių adaptacijos, skirtos sklaidai šiuose media kanaluose: socialiniai tinklai, internetiniai reklaminiai skydeliai, transporto interaktyvūs ekranai, lauko interaktyvūs ekranai ir gydymo įstaigų interaktyvūs ekranai. Adaptacijos reikalingos šiuose papildomuose kanaluose, jei ateityje Perankančioji organizacija nuspręstų pratęsti kampaniją. 
6. viešinimo kampanija turi apimti:
4. aktyvią socialinių tinklų reklamą (trukmė ne trumpesnė nei 1 mėn.);
4. nacionalinės radio ir/ar nacionalinės televizijos reklamą (ne mažiau 2 transliavimo šaltiniai); 
4. vaizdo klipo sukūrimą (kiekvienai prevencinei programai):
2. sukurtas vaizdo klipas pagal poreikį turi būti adaptuotas skirtingiems formatams pagal viešinimo plane numatytus kanalus ir priemones: transliacijai per televiziją (TV), socialinius tinklus, gydymo įstaigų ekranuose ir pan.; 
2. vaizdo klipo trukmė – 15-45 sekundžių (atsižvelgiant į numatomus jo sklaidos kanalus ir tų kanalų keliamus reikalavimus vaizdo klipo trukmei);
2. vaizdo klipo gamybai turi būti naudojama skaitmeninė filmavimo įranga (ne mažesnės nei 1080p FULL HD skiriamosios gebos);
2. vaizdo klipui turi būti sukurtas garso takelis su licencija (plačiau – 2.13. –2.15 punktuose) platinti per TV ir internetą; garso takelio parametrai turi atitikti TV ar socialinių tinklų reikalavimų parametrus, užtikrinančius kokybišką garsą;
2. tekstai privalo atitikti bendrinės lietuvių kalbos reikalavimus;
2. pagal poreikį vaizdo klipas turi būti pateikiamas su subtitrais lietuvių kalba;
4. garso klipo sukūrimą (kiekvienai prevencinei programai):
3. garso klipo trukmė – 15-30 sekundžių;
3. garso klipas skirtas radijo stotims ir/ar socialinių tinklų platformoms;
3. garso takelis turi turėti licenciją (plačiau – 2.13. –2.15. punktuose) būti platinamas radijo stotyse, garso takelio parametrai turi atitikti radijo stočių reikalavimus garso kokybei;
3. balso įrašas turi atitikti bendrinės lietuvių kalbos reikalavimus;
4. lauko reklamą (adaptuojant videoklipą, kurio trukmė: 10 sekundžių. Transliacijų dažnis: Ne mažiau kaip 30 klipo transliacijų per vieną valandą. Klipai transliuojami kas antrą valandą. Laikotarpis: ne trumpiau kaip 1 mėn. Viso ekranų: ne mažiau 11 vnt. visoje Lietuvoje); 
4. edukacinius renginius regionuose, supažindinant gyventojus apie vykdomas prevencines programas arba konkrečią programą (ne mažiau 5 miestai/miesteliai, trukmė 2-3 val.);
4. plakatų sukūrimą, maketavimą ir gamybą (3 prevencinėms programoms):
6. pagal kampanijos vizualinę ir verbalinę koncepciją sukuriami plakato maketai kiekvienai prevencinei programai atskirai. Maketai apima vizualinę ir tekstinę dalis;
6. plakato maketai ir maketo elementai derinami su Perkančiąja organizacija;
6. pagal maketą Teikėjas pagamina po 100 plakato vienetų kiekvienai programai ir perduoda jas Perkančiajai organizacijai jos nurodytais adresais. Reikalavimai plakatui: A1 formatas, popierius 180-250 gsm, vienpusis, spalvotas, matinė spauda;
4. informacines skrajutes (lankstinukus – atmintines) skirtas gyventojams (3 prevencinėms programoms):
7. pagal kampanijos vizualinę ir verbalinę koncepciją sukuriami skrajučių maketai kiekvienai prevenciniai programai atskirai. Maketai apima vizualinę ir tekstinę dalis;
7. tiekėjas įsipareigoja atlikti skrajučių turinio korekcijas pagal Perkančiosios organizacijos pateiktas pastabas, bei užtikrina kokybišką skrajučių sukūrimo ir gamybos paslaugą;
7. pagal maketą Teikėjas pagamina po 20 000 skrajučių vienetų kiekvienai programai ir perduoda jas Perkančiajai organizacijai jos nurodytais adresais;
6. kampanijos įgyvendinimo preliminarų paslaugų planą (kalendorinį planą, nurodant faktinę trukmę, numatytas veiklas / priemones, jų įgyvendinimą). Kampanijos priemonės turi būti tarpusavyje susijusios, viena kitą papildančios ir palaikančios, užtikrinančios kampanijos turinio vientisumą ir tęstinumą;
6. galimų rizikų (tokių kaip menkas auditorijos pasiekiamumas, menkas elgesio pokytis, neigiamos kampanijos interpretacijos ir kt.) aprašymus ir numatytus jų sprendimo būdus;
6. teikėjas gali nurodyti ir kitą informaciją, kuri, jo manymu, yra svarbi ir reikalinga, įgyvendinant kampaniją.
1.  Patvirtinus planą su Perkančiąja organizacija, Teikėjas jį įgyvendina, organizuodamas turinio parengimą, medijų planavimą, priemonių vykdymą ir stebėseną, teikia periodines ataskaitas apie įgyvendinimo eigą ir pasiektus rezultatus.
1.  Teikėjas darbo organizavimo proceso metu nuolat derina ir tvirtina su perkančiąją organizacija vykdomas veiklas pagal suderintą ir patvirtą planą. 
1.  Visos viešinimo kampanijos priemonės turi būti derinamos su Perkančiąja organizacija tiek kartų, kol gaunamas Perkančiosios organizacijos pritarimas.
1. Teikėjas turi užtikrinti, kad būtų gautas filmuojamų/fotografuojamų asmenų, kurių atvaizdai gali būti naudojami viešinimo kampanijoje sutikimas skelbti su jais susijusią vaizdinę ar garsinę medžiagą.
1. Teikėjas turi užtikrinti, kad nebūtų pažeistos autorių teisės, o į pasiūlymo kainą (įkainius) privalo įskaičiuoti galimą autorių teisėmis saugomo turinio panaudojimą komunikacijos kampanijos metu. Skirtingoms platformoms naudojami garso takeliai turi turėti leidimus arba autorių sutikimus juos platinti. 
1.  Teikėjas turi įsipareigoti savo lėšomis atlyginti visus nuostolius, atsiradusius dėl trečiųjų asmenų autorių teisių pažeidimo.
1. Teikėjas turi užtikrinti, kad teikiant paslaugą nebūtų pažeidžiami asmens duomenų tvarkymo reikalavimai.
1. Teikėjas turi užtikrinti, kad būtų laikomasi Lietuvos Respublikos nepilnamečių apsaugos nuo neigiamo viešosios informacijos poveikio įstatymo, Lietuvos Respublikos visuomenės informavimo įstatymo, Lietuvos žurnalistų ir leidėjų etikos kodekso ir kitų norminių teisės aktų, susijusių su visuomenės informavimu ir viešosios informacijos skleidimu, reikalavimų.
1. Teikėjas turi užtikrinti, kad išimtinės autoriaus ir (ar) gretutinės turtinės teisės ir kitos intelektualinės ar pramoninės nuosavybės teisės į sukurtą komunikacijos kampanijos medžiagą būtų neatlygintinai perduotos Perkančiajai organizacijai visam jų galiojimo laikotarpiui.
1. Komunikacijos kampanijai parengtos medžiagos Teikėjas negali naudoti be Perkančiosios organizacijos rašytinio sutikimo. 
1. Visuose turinio produktuose Teikėjas turi naudoti Perkančiosios organizacijos ir jos nurodytų partnerių logotipus, taip pat prie visos viešinamos informacijos turi būti nurodytas finansavimo šaltinis, turi būti pažymėta Europos Sąjungos emblema ir su Perkančiąja organizacija suderintu teiginiu „Finansuoja Europos Sąjunga NextGenerationEU“.
1. Pasibaigus kampanijai, Teikėjas parengia kampanijos įgyvendinimo ataskaitą, kurioje turi būti pateiktas detalus aprašymas, kaip įgyvendinta komunikacijos kampanijos idėja ir planas, taip pat rekomendacijos tolesniam projekto viešinimui. 
                                                                          ------------------------


